DÖK beszámoló – Beleznai Levente

Szeptembertől Ibi néni segítségével végezzük a DÖK-ös feladatokat. 2 hetente tartottunk megbeszéléseket. A tagok rendszeresen részt vettek ezeken az egyeztetéseken, ahol az aktuális programokról, feladatokról tájékoztattuk egymást. Emellett Mandel Zalán és én 2 hetenkénti rendszerességgel részt vettünk a Városi DÖK munkájában is, eljártunk a Gyulai Ifjúsági Központba.

A városi ünnepségeken képviseltük iskolánkat.

Novemberben a Megyei Diákparlament gyűlésén jártunk, ahol Mandel Zalán delegált küldöttként volt jelen. A Tankerületi DÖK megbeszélésén én vettem részt, a Gyulai Tankerületi Központban.

A városi Ifjúsági Konferenciára a DÖK minden tagja, 16-an mentünk az Erkel Ferenc Művelődési Központba. Érdekes és hasznos workshop-okon, beszélgetéseken vettünk részt a fiatalok iskolai életét érintő témákban.

A Sárgulási bálon és a Dürer napon nagyszerűen éreztük magunkat. Köszönjük az iskola vezetőségének és tanárainknak a programokat. A Dürer nap programjaiért pedig külön hálás köszönet illeti a Gyulai Ifjúsági Központot, hogy az általuk kiírt pályázat sikeres elbírálásából nyert összeg, 59.000 Ft, segítségével valósulhattak meg a nap rendezvényei kicsik és nagyok örömére egyaránt.

Az Adventi sütivásár 1 héten keresztül biztosította számunkra a napi édes sütiadagokat. Köszönjük a tanító nénik irányítását, a szülők hozzájárulását és Márti néni folyamatos segítségét!

2020.01.24.